رد صادم من ريهام عبدالغفور على هجوم السبكي عليها بعد اعتذارها عن «رمضان كريم2»
#000000
حرصت الفنانة ريهام عبدالغفور علي التعليق علي هجوم المنتج أحمد السبكي عليها بسبب إعتذراها عن المشاركة في الجزء الثاني من مسلسل “رمضان كريم”، وذلك خلال استضافتها ببرنامج “حبر سري”.
#000001
وخلال لقائها، أوضحت ريهام عبدالغفور سبب عدم مشاركتها في مسلسل “رمضان كريم2′′ فقالت :” مش هرد على واحد قد أبويا ، والتصريح نفسه حسيته مش لطيف اوي وأكيد اتضايقت لاني متكبرتش على الدور ولا حاجة المسلسل ده اتعمل سنة 2017 فمش مثلا الجزء الثاني بعده بسنة ولا حاجة او كان فيه أي اتفاق مسبق مثلا وانا خليت به”.
#000003
وواصلت ريهام عبدالغفور حديثها :”طبيعي بعد 6 او 7 سنين ممكن تبقى اختياراتي في الحياة وشغلي اتغيرت زائد ان انا كنت لسه عاملة (وش وضهر) وكنت طالعة بدور بنـت شعبية وانا مبحبش أكرر نفسي او اعمل أدوار متشابهة”.
#000004
وأضافت: “متكبرتش على الدور ولا حاجة ، رمضان كريم الجزء الأول كان من الأعمال اللي بحبها جدا وعزيز عليا جدا ونجح جدا وممكن لو كان الجزء الثاني ده اتعمل بعد الأول علطول او في أي وقت تاني غير دلوقتي كان ممكن يبقى مناسب بالنسبة لي ، هو بس التوقيت اللي مكنش مناسب”.
#000005
وفي وقت سابق هاجم المنتج أحمد السبكي الفنانة ريهام عبدالغفور بسبب اعتذارها عن المشاركة في الجزء الثاني من مسلسل”رمضان كريم” فقال :”واحنا كنا بنكتب فيه كان عندنا شخصيات لغيناها في المسلسل، قالوا احنا بقينا نجوم ومينفعش نعمل عمل جماعي تاني لأن العمل الجماعي سُبه، وريهام عبد الغفور وسهر الصايغ وروبي كنا عايزين نشتغل بيهم بس اللي جبنا أحسن منهم”.
#000007
مسلسل رمضان كريم2
#000008
بعد النجاح الكبير للجزء الأول من مسلسل “رمضان كريم”، استعد طاقم العمل لخوض الجزء الثاني منه، إذ يضم الجزء الثاني عدد كبير من الفنانين منهم: الفنان بيومي فؤاد، ويزو، شريف حسني، سلوى خطاب، صلاح عبد الله، كما غاب عن هذا الجزء عدد من أبطال الجزء الأول، من بينهم الفنانة روبي، ريهام عبد الغفور، شريف سلامة، وغيرهم.
#000009